**VEZNI TEKST – KONCERT , 5. 11. 2017**

**»KJE SEM DOMA?«**

*Napovedovalki:*

* *Eva Lukančič*
* *Maja Nagode*

*Osrednji govornik:*

* *predsednik Škofijske Karitas Ljubljana, gospod župnik* ***Marko Čižman***

1. **UVODNI POZDRAV Z RECITACIJO PESMI – FRANJA TUŠAR:**

TEBI SLOVENIJA, Janez Petkovšek

Slovenija lepa, zeleni naš gaj,

v čistem tu zraku še bivamo zdaj.

Up nam osvaja vsemogoče,

a srce osvaja rod.

V nas vseh pa je le ena misel,

da Slovenci smo in tu ostanemo.

Slovenska pesem naj doni,

prek širnega sveta,

tu naš je rod, tu naš je dom,

tu biser celega sveta.

Iz bornih koč, mogočnih hiš,

izšli so naši kmetje, rokodelci,

med njimi pa svetovno znani,

znanstveniki in svetniki.

V knjigah naše zgodovine,

beleženi so tragični dogodki,

težki bili so viharji,

za svet ljubezni, sad pravice.

Umirali na svoji zemlji so naši predniki,

ko tuja roka nas je že grabila,

pa vendar naša sreča draga,

da smo se osamosvojili.

Če še zatemnijo naši se oblaki,

bodimo bratu brat, očetu sin,

in sloga tu bo beli kruh delila.

Spoštujmo našo rodno grudo,

to naših je mučencev sad,

tribarvnica je prapor naš,

ponosno nam vihra.

Vedno bodimo odločni,

odgovorni na svoj stan,

složni bomo vedno močni,

sam sebi gospodar.

Bisere naše skrbno hranimo,

slovensko toplino v srca shranimo,

vstanimo na noge pravice resnice.

Prek zemlje slovenske zvonovi zvonijo,

krščansko kulturo tu nam govorijo.

Slovensko ognjišče, domači je kraj,

Kjer zibel nam tekla je od nekdaj.

Bog obvaruj, Bog ohrani, lepo nam Slovenijo!

**Pozdravljeni.**

**Kako hitro tečejo dnevi in leta in v čast nama je, da vas lahko pozdraviva na 22. dobrodelnim koncertu naše Karitas**.

V naše druženje nas je pospremila pesem našega krajana, Janeza Petkovška, ki jo je prebrala Franja Tušar.

**Letošnje geslo je »Kje sem doma?«.**

*So poti, ki jih je treba začeti in so poti, ki jih je treba zaključiti. Lahko stojite na koncu ene poti in hkrati na začetku nove.*

*Človek se na koncu vedno vrne tja, kjer je bil najbolj srečen!*

**Pred čisto pravim začetkom današnjega koncerta med nami pozdravljamo:**

* **predsednika Škofijske Karitas Ljubljana, gospoda Marka Čižmana**
* **našega gospoda župnika Janeza Petriča in vse duhovnike**
* člane župnijskih Karitas;
* Poslance in poslanke državnega zbora NSi in SDS
* **Predsednika krajevne skupnosti Rovte: gospoda Viktorja Trčka, župana občine Logatec: gospoda Berta Menarda.**
* **Direktorico logaškega Centra za socialno delo: gospo Tatjano Milavec;**
* načelnico upravne enote Logatec: gospo Ljudmilo Kunc
* Direktorico zdravstvenega doma Logatec: gospo Matejo Kunc
* **Kolektiv osnovne šole Rovte in ravnatelja: gospoda Mitjo Turka;**
* **Vse občinske svetnike ter predstavnike političnih strank;**
* ter vse vas v dvorani in vse nastopajoče.

1. **Jure Kunc in Jan Krvina**

**Pride trenutek, ko si zaželiš obrazov, ki jih več ni,**

**in krajev, kjer je duša rasla.**

V našem kraju je glas harmonike še kako prisoten. Jure Kunc in Jan Krvina nam bosta zaigrala dve viži.

1. **Pozdrav župana**

**Vsako leto se z veseljem odzove našemu povabilu župan občine Logatec, gospod Berto Menard. Vabim ga na oder.**

1. **Osnovna šola**

Ne čas in ne kraj ne podarita človeku tega,

kar zmore ustvariti sam.

**Učenci OŠ Rovte pod vodstvom Petre Jenko Lukan, bodo zaigrali kratko dramsko uprizoritev z naslovom Kje je srečna dežela.**

Tinka se v šoli spre s prijateljicama Majo in Mašo. Žalostna se vrne domov. Babica jo potolaži in ji obljubi, da jo bo odpeljala v srečno deželo pod pogojem, da s seboj vzame tudi sošolki.

1. **Otroški zbor**

**Ni pomembno, kako dolgo smo živeli z omejitvami.   
Če stopimo v temno sobo in prižgemo luč, ni pomembno,   
ali je bila soba v temi en dan, en teden ali deset tisoč let -   
prižgemo luč in soba je razsvetljena.   
Ko se zavemo svoje sposobnosti za ljubezen in srečo ... je luč prižgana.**

Otroški pevski zbor župnije Rovte sestavlja okoli 15 mladih pevcev, ki s svojim petjem pojejo pri nedeljskem bogoslužju in ob posebnih priložnostih. Zbor vodi Urša Malavašič, na kitaro pa ga spremlja Marjana Kavčič.

**Zapeli nam bodo:**

* **Glej ta naš svet in**
* **Pričeval ljubezen bom**

**6. Rovtarska dekleta;**  ženski pevski zbor Društva upokojencev Rovte

Dom je prostor, kjer se zbudiš in pomisliš: "Ne grem drugam. Ostal bom tukaj." In ostaneš.

**Rovtarska dekleta sestavljajo članice Društva upokojencev Rovte. Zbor vodi gospa Marija Loštrek Žižek, tehnična vodja pa je gospa Zinka Bolčina.**

Zapele nam bodo:

* Ena ptička priletela   in
* Veselja dom

**7. Boštjan Meglič – Peška**

**Kdo ne pozna Boštjana Megliča – Peška. Je znani gorenjski humorist, ki nas s šalami vsako jutro zabava na valovih radia Gorenc, znan pa je tudi kot zabavni televizijski Poštar ali Mojster Peška.**

Kot moderator brez dlake na jeziku popestri tudi marsikatero veselico in dogodek, od koncertov, pustnih karnevalov do osebnih praznovanj.

**Z veseljem je sprejel povabilo na naš koncert in ga vabimo, da se nam kar pridruži na odru.**

**8. Treven Ožbe**

Danes vem, kako srečna sem, da sem tukaj, da občudujem naravo, svoj dom, svoje ljubljene. Da živim in opazujem. Da sanjam, pišem, ustvarjam. Vsaka malenkost me navdihuje. Rutine so izginile. Prisotna sem vsak hip na polno v svojem življenju.

**Prijatelji Ožbe Treven, Žiga Mazi in Andrej Gerjol nam bodo zaigrali na harmoniko.**

**Pa jim prisluhnimo.**

**9. Nagovor**

**"Ljubo doma, kdor ga ima."**  
"Povsod je lepo, a doma je najlepše."   
  
**"Boljša domača gruda, kot na tujem zlata ruda!"**

"Kdor po tujem hlepi, svoje izgubi."   
  
**"Dom je tam, kjer je srce."**  
"Bodi hvaležen za dom, ki ga imaš, in se zavedaj, da je v tem trenutku vse kar imaš, vse kar potrebuješ."

**Predsednik Škofijske Karitas Ljubljana, gospod župnik Marko Čižman, vabiva vas, da nam tudi danes spregovorite.**

**10. Pevka Anja Istenič**

Anja Istenič je pevka in violinistka, ki prihaja iz Idrije.  
Z glasbo se je pobližje spoznala že pri petih letih, saj je takrat začela hoditi v glasbeno šolo. Deset let se je učila violino, vseskozi pa je njeno glasbeno pot dopolnjevalo in bogatilo petje.

**Ob letih šolanja je ugotovila, da je njena največja ljubezen zabavna, pop glasba. V Anji je vedno bolj tlela želja, da bi nekoč posnela svojo pesem in junija 2015 se ji je to tudi uresničilo, saj je izdala svoj prvi singel TRENUTEK, za katerega je glasbo napisala sama. Kasneje je izšel še drugi singel, TVOJ POGLED. V začetku leta 2017 je izšel tretji singel z naslovom TI SI TA, avgusta pa že četrti singel SONCE, ki je bil izbran za rezervo na festivalu Melodije morja in sonca 2017 .**  
Zapela bo lastni avtorski pesmi:

* SONCE
* TRENUTEK

**11. Ansambel Javor**

**Ansambel Javor sestavljajo harmonikar Primož, kitarist Jernej, pevca Florjana in Andrej, ter basist in vodja Blaž. Letos so v Logatcu pripravili veliki koncert ob praznovanju njihove 15-letnice delovanja in izdaji četrte glasbene zgoščenke z naslovom Prijateljstvo nekaj velja.**

Igrajo predvsem na veselicah, porokah, abrahamih, koncertih in raznih srečanjih. Gostovali so tudi v tujini kjer so zaigrali našim rojakom iz Švedske, Nemčije, Avstrije, pred kratkim pa so gostovali v Franciji.

Radi pa se odzovejo tudi povabilu na prireditev dobrodelnega značaja, kakršna je danes.

**Zaigrali vam bodo naslednji dve lastni skladbi:**

**1. PRIJATELJSTVO NEKAJ VELJA**

**2. V KEKČEVI DEŽELI**

**12. Mešani pevski zbor Zavratec**

Če ne veš, kam ploveš,   
ti noben veter ne pomaga.

**Mešani pevski zbor župnije Zavratec nam bo v pesmih spregovoril o prepletenosti poti, ki jo pišeta ljubezen do ljubljene osebe in ljubezen do domovine.**

**Prva pesem bo slavospev domačemu kraju. Pripadnost svojemu narodu in zemlji rojeva ponos, a žal v zgodovini in še vedno mnogokrat vodi k boju za življenje in smrt.**

Skupaj s tem bojem pa se pišejo tudi intimne zgodbe ljubezni, ki dajejo moč za nove spopade, a hkrati vodijo v neizmerno stisko dveh ljudi.

Zgodba se konča tragično, a vseeno v zadnjih rimah prinaša upanje z besedami »dih življenja spet bo v nama«. Ni namreč lepote v dejanjih samih, ampak v ljubezni … do domovine, zemlje, soljudi, ljubljene osebe …

**Pevci prosijo, da med posameznimi skladbami ne ploskate.**

**13. Dekliški ansambel Extra Kvintet**

Extra kvintet je mlada in redka ženska kvintetovska zasedba s pevko, ki deluje od avgusta 2015. Prihaja s Koroške in Štajerske, njihov repertoar pa večinoma sestavlja predvsem Avsenikova glasba, posegajo pa tudi po skladbah Alpskega kvinteta, Štirih kovačev in drugih.

**Na njihovih nastopih ne manjka tudi frajtonarice, s katero popestrijo njihov kvintetovski repertoar, prav tako pa igrajo tudi zabavno glasbo, ki jo v celoti izvajajo v živo.**

Zaigrale bodo dve lastni skladbi:  
  
- Gremo na Dolenjsko

- Sanjam o jeseni

**14. ManiacS;** 5 članska rock skupina iz Rovt

**"Na svetu je kraj, kjer živijo srečni ljudje. Je, a ker nam je preblizu, ga največkrat spregledamo."**

V našem domačem kraju imamo tudi mlade glasbenike. Predstavila se nam bo 5 - članska rock skupina iz Rovt.

**Zaigrali bodo priredbo Wish You Were Here in   
njihovo avtorsko: Pogum.**

**15. ansambel Gregorja Kobala**

Začetnika ansambla Gregorja Kobala sta nekdanja sošolca, harmonikaš Gregor in basist Blaž, ki sta ansambel začela sestavljati še kot osnovnošolca v letu 2012.  Tri leta nazaj sta se takratnemu triu pridružila še pevka Špela in pevec Miha. Ker pa je Špela trenutno v pričakovanju naraščaja, ansamblu na nastopih priskoči na pomoč Urška. Prav pred kratkim pa je ansambel dobil tudi novega kitarista Roka.

**Ansambel igra na raznih koncertih, veselicah in privatnih zabavah, v prihodnosti pa načrtujejo tudi začetek snemanja lastnih skladbic s katerimi se bodo predstavili širši slovenski publiki.**  
Zaigrali nam bodo:

Pri Kampl`cu    
Pesem je moje življenje   
Če veselic ne bi bilo

**16. Zaključek**

**Z ansamblom Gregorja Kobala, ki je skrbel tudi za ozvočenje, za kar se mu iskreno zahvaljujemo, zaključujemo današnji koncert.**

Še obvestili: Naša Župnijska Karitas bo jutri, v ponedeljek od 16:30 do17:30 popoldne zbirala poljske in druge prehrambene pridelke v spodnjih prostorih župnišča za Duhovniški dom v Ljubljani.

**Župnijska Karitas Šentjošt pa vabi na njihov dobrodelni koncert, v nedeljo, 12. Novembra ob 15. Uri v dom Ivana Cankarja v Šentjoštu.**

Preostane nam le še to, da se zahvalimo vsem našim nastopajočim, ki so prispevali svoj dragoceni čas in talente.

**Hvala vsem medijem, ki ste brezplačno vabili na naš koncert: radiem Ognjišče, Odmev-Primorski val, radio94, Sori, Družini, Logaškim novicam in Notranjsko-primorskim novicam.**

Zahvaljujemo se tudi našim sponzorjem, ki so omogočili današnji koncert in tistim, ki nas podpirajo skozi celo leto.

**Naj jih naštejeva:**

* **Krajevna skupnost Rovte,**
* **Občina Logatec**
* **Prostovoljno gasilsko društvo Rovte,**
* Odbor Nsi Logatec
* Marko Logar s.p. Rovte
* Cvetličarna Anjan, Petkovec
* OŠ Rovte,
* M Sora Žiri
* Albatros, Marija Pivk
* Albatros PRO d.o.o.
* **Talg d.o.o.Petkovec**
* **Zavčan, d.o.o.**
* **DS Smith Logatec**
* **Zorko Lazar, s.p.Petkovec**
* **Oblak Franc s.p. avtobusni prevozi**
* **Marjan Mivšek s.p. Hlevni Vrh**
* **Boštjan Podobnik, s.p. Rovtarske Žibrše**
* **Robert Trpin, s.p. Rovtarske Žibrše**
* **Repatica, Peter Hladnik s.p.**
* **Matej Lukančič, Rovte**
* **Gostilna Zajele,**
* **Gostilna pri Rezki,**
* **Slavko Skvarča**
* Petkovšek Mirko,
* Posamezni anonimni dobrotnik
* Združenje SAZAS

**Hvala Franciju Slabetu za njegovo pomoč in Mariji Logar za izdelavo plakata, Repatici - Petru Hladniku za izdelavo vabil, zloženke, slike in posnetke.**

Ni pomembno, v katerem kraju si pustil svoj zlomljeni košček srca, pomembno je, da si obdržal samospoštovanje in odšel na mesto, kjer si zrastel še v nekaj več.

**Nasvidenje prihodnje leto.**